hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy en hy es es tr en en hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Արագ հասնելով Ստեփանակերտի Ռազմական ոստիկանություն, մայրը պարզում է, որ որդու հետ միասին ևս 11 զինծառայող է գտնվում Ստեփանակերտում: Պատճառը մեկն էր՝ գնդի մոտ 600 զինվորներ բողոքել էին հրամանատարներից մեկի վարքի դեմ և ցանկություն հայտնել փոխել վաշտը.
«Խնդիրը եղել է ոմն Գասպարյանի հետ: Զինվորները ցանկացել են այլ վաշտ տեղափոխվել, սակայն փոքրիկ քաշքշոց է սկսվել զինվորներից մեկի ու էդ Գասպարյանի միջև: Միացել են նաև մյուս զինվորները: Ամսի 17-ին՝ կեսգիշերին մոտ, ամբողջ գունդը՝ 600 հոգի, ցանկացել ա լքել զորամասն ու ուղիղ գալ Պաշտպանության նախարարություն, սակայն զորամասից քիչ հեռու նրանց կանգնեցրել ա գնդի հրամանատարը և խնդրել հետ վերադառնալ՝ խոստանալով խնդրին լուծում տալ»,- որդու խոսքերով պատմում է մայրը:
Հարգելով և վստահելով զորամասի հրամանատարին, զինծառայողները հետ են վերադառնում և պառկում քնելու, սակայն քնել չեն հասցնում: «Ոմն Գասպարյան»-ը շարք է կանգնեցնում ամբողջ զորքին, նրանցից ընտրում 30 հոգու, մոտենում և պատռում վերջիններիս համազգեստները և այդ գիշերով ավտոբուսով ուղարկում Կապանի Ռազմական ոստիկանություն: Որոշ ժամանակ անց, նրանցից մի քանիսին ուղարկում են Ստեփանակերտի Ռազմական ոստիկանություն.
«Տղես ասում ա, որ էս քայլով Գասպարյանը ցանկացել ա պատժել զինվորներին՝ նման ապստամբության համար: Մյուս ծնողների տվյալներով էլ՝ Ղափանում մնացած զինվորները կկալանավորվեն ու կդատվեն, իսկ Ստեփանակերտ տեղափոխվածները՝ կբաշխվեն Ղարաբաղի տարբեր զորամասեր»:
Ըստ զինծառայողի մոր, իր տղայի նկատմամբ հենց սկզբից է անօրինականություն կատարվել: Քանի որ տղան միակողմանի ծնողազուրկ է, պետք է ծառայեր առավելագույնը 180 կմ հեռավորության վրա, այնինչ զորակոչվել է Մեղրի: Մայրն այդ ժամանակ ձայն չի հանել, մտածելով՝ թող ոչ մի բորբոքում չլինի որդու ծառայության ժամանակ, այնինչ, այս իրադարձություններից հետո, նա պնդելու է՝ որդին ոչ միայն Ստեփանակերտից պետք է հետ վերադառնա, այլև ծառայի տնից առավելագույնը 180 կմ հեռավորության վրա:
Դեպքի առթիվ ՀՀ պաշտպանության նախարարության մամուլի խոսնակ Արծրուն Հովհաննիսյանը ֆեյսբուքյան իր էջում գրառում էր կատարել: Ըստ նրա, ՀՀ ԶՈւ-երում կարգազանացությունները և անհնազանդությունները անթույլատրելի են և պատժվելու են օրենքի ողջ խստությամբ.
«Նշված դեպքի կապակցությամբ, որը այնքան էլ ճիշտ չի ներկայացվել մամուլում, զորամասի վերադաս հրամանատարության կողմից անցկացվել է համապատասխան ծառայողական քննություն և որոշվել է պատժել ինչպես շարքային զինծառայողների, այնպես էլ հրամանատարական կազմին: Մի քանի սպաներ պաշտոնանկ են արվել:  Զգուշացնում ենք, որ ԶՈւ-երի կարգապահության ու մարտունակության նկատմամբ ցանկացած ոտնձգություն իրականացնող զինծառայող, հետայսու էլ խստագույն պատժվելու է: Նման երևույթներն անթույլատրելի են»,- նշված է գրառման մեջ:
Հովհաննիսյանը նաև պնդել է, թե զինծառայողը պարբերաբար օգտվել է «միակողմանի ծնողազուրկ»-ի կարգավիճակից և կարգազանցություններ իրականացրել: Մինչդեռ մայրը հակառակն է պնդում՝ որդին եղել է կարգապահ զինվոր և արժանացել մի շարք խրախուսանքների և շնորհակալագրերի:
«Բա պետք ա տենց էլ ասեն: Ծածկդմոց են անում, որ իրենց արածը պառտակեն: Եթե տղաս նման բաներ ա արել, ինչի՞ ոչ մի տեղ չի նշվում, ինչի՞ մեզ ոչ մի բան չեն ասում»,- Forrights-ին վրդովված ասաց տիկին Հայկուհին:
Այսօր Կառավարության շենքի առաջ տիկին Հայկուհին և 13 զինծառայողի ծնողներ բողոքի ակցիա իրականացրին: Նրանց հանդիպել են նաև ՊՆ մամուլի խոսնակ Արծրուն Հովհաննիսյանն ու Գլխավոր շտաբի ներկայացուցիչները: Վերջիններս հայտարարեցին, որ ոչինչ անել չեն կարող, քանի որ զինվորները «լքել են զորամասը և ձեռք բարձրացրել սպայի վրա»:
«Բազմաթիվ մարդիկ եկան լցվեցին, բայց ում էր պետք, ոչ մի հարցի լուծում չտվեցին: Ես հերթագրվել եմ Գենշտաբի պետի մոտ հանդիպման, գնալու եմ ասեմ՝ մեր տղաներն իրենց կյանքը վտանգելով սահման պահեն, դուք իրենց հետ սե՞նց վարվեք»,- խոսքն ավարտեց զինվորի մայրը:
Նախորդ նյութըԱրդարադատության երկու փոխնախարարներ ազատվել են զբաղեցրած պաշտոններից
Հաջորդ նյութըԿալանք, թե՞ խոշտանգում. ԱԱԾ-ն անթույլատրելի մեթոդներ է կիրառում կույր մեղադրյալի նկատմամբ
Ադրբեջանը ամեն ինչ անում է, որ Հայաստանին զենք չմատակարարվի
Հայաստանը Հնդկաստանից 245 մլն դոլարի զենք է գնում․ հնդկական մամուլ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Պայմանագրային զինծառայողը նռնակ է պայթեցրել կնոջ ծնողների տանը կից հողամասում․ նա...
Արման Թաթոյանը միջոցներ է ձեռնարկում՝ Google-ի հավելվածներում վերացնելու Սյունիքում մի շարք...
Edit with Live CSS
Write CSS OR LESS and hit save. CTRL + SPACE for auto-complete.